Ehdotus neuvoston päätös EU-Meksiko-yhteisneuvostossa vahvistettavasta yhteisön kannasta, joka koskee 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000 liitettä III käsitteen " peräisin olevat tuotteet" eli " alkuperätuotteet" määrittelystä ja hallinnollisen yhteistyön menetelmistä /* KOM/2002/0633 lopull. - ACC 2002/0266 */



Virallinen lehti nro 045 E , 25/02/2003 s. 0275 - 0276



Ehdotus NEUVOSTON PÄÄTÖS EU-Meksiko-yhteisneuvostossa vahvistettavasta yhteisön kannasta, joka koskee 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000 liitettä III käsitteen " peräisin olevat tuotteet" eli " alkuperätuotteet" määrittelystä ja hallinnollisen yhteistyön menetelmistä (komission esittämä) PERUSTELUT 1. Alkuperäsäännöt vaikuttavat merkittävästi yhteisön kauppakumppaneidensa, muun muassa Meksikon, kanssa tekemien vapaakauppasopimusten toimivuuteen. Euroopan yhteisö ja sen jäsenvaltiot sekä Meksikon yhdysvallat allekirjoittivat taloudellista kumppanuutta, poliittista yhteensovittamista sekä yhteistyötä koskevan sopimuksen [1], joka tuli voimaan 1. lokakuuta 2000. [1] Neuvoston päätös, tehty 28.9.2000 (EYVL L 276, 28.10.2000, s. 44) EU-Meksiko-yhteisneuvoston päätöksen N:o 2/2000 liite III [2] koskee käsitteen "peräisin olevat tuotteet" eli "alkuperätuotteet" määrittelyä ja hallinnollisen yhteistyön menetelmiä, ja se tuli voimaan 1. heinäkuuta 2000. [2] EYVL L 245, 29.9.2000, s. 953 2. Sopimukseen liitetyn yhteisen julistuksen mukaan sekakomitea ulottaa 31. joulukuuta 2002 asti sovellettavan väliaikaisen alkuperäsäännön [3] koskemaan tiettyjä nimikkeiden 4104 ja 4107 nahkatuotteita, jos WTO-neuvottelut jatkuvat yli kyseisen päivämäärän. [3] EU-Meksiko-yhteisneuvoston päätöksen N:o 2/2000 liitteen III lisäyksessä II a oleva 4 huomautus (EYVL L 245, 29.9.2000, s. 1059. Kyseinen huomautus on mukautettu vuoden 2002 harmonoituun järjestelmään EU-Meksiko-yhteisneuvoston päätöksellä N:o .../2002 (ei vielä julkaistu) 3. Käynnissä olevalla WTO-neuvottelukierroksella käsitellään niitä vientitulleja, joita muutamat maat, mukaan luettuina eräät Meksikon latinalaisamerikkalaiset kauppakumppanit, soveltavat tiettyihin tuotteisiin. Meksikolle kysymys on ongelmallinen tiettyjen märkänä toimitettavien vuotien ja nahkojen osalta, jotka alkuperää koskevien vakiosääntöjen [4] mukaisesti saisivat alkuperäaseman jälkiparkitsemisen myötä. Päätöksen N:o 2/2002 liitteen III lisäyksessä II a olevassa 4 huomautuksessa vahvistetun väliaikaisen alkuperäsäännön mukaan parkitun nahan jälkiparkitus ei anna tuotteelle alkuperäasemaa. Kyseisen alkuperäsäännön soveltamisen väliaikainen keskeyttäminen mahdollistaa tasapuolisten toimintaedellytysten säilyttämisen sopimuspuolten välillä, koska muutoin yhteisön tuottajat voisivat hankkia edellä mainitun kaltaisia vuotia ja nahkoja naapurimaista ilman vientitullien aiheuttamaa taloudellista rasitusta. [4] Sisältyvät EU-Meksiko-yhteisneuvoston päätöksen N:o 2/2000 liitteen III lisäykseen II (EYVL L 245, 29.9.2000, s. 1000. Kyseiset alkuperäsäännöt on mukautettu vuoden 2002 harmonoituun järjestelmään EU-Meksiko-yhteisneuvoston päätöksellä N:o .../2002 (ei vielä julkaistu) 4. Edellä mainitut seikat huomioon ottaen sekakomitea tekee päätöksen kyseisen väliaikaisen alkuperäsäännön soveltamisen jatkamiseksi 31. joulukuuta 2002 jälkeen 31. joulukuuta 2004 asti. 5. Näin ollen komissio pyytää neuvostoa määrittämään yhteisen kannan esitettäväksi EU-Meksiko-yhteisneuvostossa. 2002/0266 (ACC) Ehdotus NEUVOSTON PÄÄTÖS EU-Meksiko-yhteisneuvostossa vahvistettavasta yhteisön kannasta, joka koskee 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000 liitettä III käsitteen " peräisin olevat tuotteet" eli " alkuperätuotteet" määrittelystä ja hallinnollisen yhteistyön menetelmistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [5], [5] EYVL C , s. sekä katsoo seuraavaa: (1) Taloudellista kumppanuutta, poliittista yhteensovittamista sekä yhteistyötä koskevalla, Brysselissä 8 päivänä joulukuuta 1997 allekirjoitetulla Euroopan yhteisön ja sen jäsenvaltioiden sekä Meksikon yhdysvaltojen sopimuksella perustetun EU-Meksiko-yhteisneuvoston 23 päivänä maaliskuuta 2000 tehtyyn päätökseen, jäljempänä 'päätös N:o 2/2000', liitetyn yhteisen julistuksen VI mukaan kyseisellä sopimuksella perustettu EU-Meksiko-sekakomitea jatkaa päätöksen N:o 2/2000 liitteen III lisäyksessä II a olevassa 4 huomautuksessa vahvistetun alkuperäsäännön soveltamista 31 päivän joulukuuta 2002 jälkeen, kunnes Maailman kauppajärjestössä, jäljempänä 'WTO', käynnissä olevat monenväliset neuvottelut on saatu päätökseen. (2) WTO:ssa käytävät neuvottelut pyritään saamaan päätökseen 31 päivään joulukuuta 2004 mennessä, ON PÄÄTTÄNYT SEURAAVAA: Ainoa artikla Brysselissä 8 päivänä joulukuuta 1997 allekirjoitetulla Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevalla sopimuksella perustetussa sekakomiteassa vahvistettava yhteisön kanta on liitteenä olevan sekakomitean päätösluonnoksen mukainen. Tehty Brysselissä [...] Neuvoston puolesta Puheenjohtaja [...] Euroopan yhteisön ja sen jäsenvaltioiden sekä Meksikon yhdysvaltojen SOPIMUS TALOUDELLISESTA KUMPPANUUDESTA, POLIITTISESTA YHTEENSOVITTAMISESTA SEKÄ YHTEISTYÖSTÄ EU-Meksiko-sekakomitean päätös 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000 liitteestä III käsitteen " peräisin olevat tuotteet" eli " alkuperätuotteet" määrittelystä ja hallinnollisen yhteistyön menetelmistä SEKAKOMITEA, joka ottaa huomioon 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000 , jäljempänä 'päätös N:o 2/2000', ja erityisesti sen liitteen III lisäyksessä II a olevan 4 huomautuksen ja yhteisen julistuksen VI, sekä katsoo seuraavaa: (1) Päätöksen N:o 2/2000 liitteessä III käsitteen "peräisin olevat tuotteet" eli "alkuperätuotteet" määrittelystä ja hallinnollisen yhteistyön menetelmistä vahvistetaan alkuperäsäännöt sopimuspuolten alueelta peräisin oleville tuotteille. (2) Päätöksen N:o 2/2000 liitteen III lisäyksessä II a olevaa 4 huomautusta ja yhteistä julistusta VI on molempia mukautettu yhteisneuvoston päätöksellä N:o .../2002 tarkoituksena varmistaa niiden yhdenmukaisuus sopimuspuolten tariffilainsäädännön kanssa. (3) Yhteisen julistuksen VI mukaisesti sekakomitea jatkaa liitteen III lisäyksessä II a olevassa 4 huomautuksessa, sellaisena kuin se on mukautettuna yhteisneuvoston päätöksellä N:o .../2002, vahvistetun alkuperäsäännön soveltamista 31 päivän joulukuuta 2002 jälkeen, kunnes Maailman kauppajärjestössä, jäljempänä 'WTO', käynnissä olevat monenväliset neuvottelut on saatu päätökseen. (4) WTO:ssa käytävät neuvottelut pyritään saamaan päätökseen 31 päivään joulukuuta 2004 mennessä. Jos neuvottelut saadaan päätökseen aikataulun mukaisesti, sekakomitea vahvistaa kyseisenä ajankohtana yhteisen julistuksen VI mukaisesti alkuperäsäännön, jota sovelletaan asianomaisiin tuotteisiin, ON PÄÄTTÄNYT SEURAAVAA: 1 artikla Päätöksen N:o 2/2000 liitteen III lisäyksessä II a olevassa 4 huomautuksessa, sellaisena kuin se on mukautettuna yhteisneuvoston päätöksellä N:o .../2002, vahvistettuja alkuperäsääntöjä sovelletaan päätöksen N:o 2/2000 liitteen III lisäyksessä II vahvistettujen alkuperäsääntöjen sijasta 31 päivään joulukuuta 2004 asti. 2 artikla Tämä päätös tulee voimaan 1 päivänä tammikuuta 2003. Tehty [...] Sekakomitean puolesta